লিবিয়া থেকে ইতালী যাওয়ার পথে ভূমধ্যসাগরের ইতালী উপকূলে নৌকা ডুবির ঘটনায় কক্সবাজারের পেকুয়ার যুবক মুবিন নিখোঁজ রয়েছে বলে তার পরিবার সূত্রে জানা গেছে। গত ১৫ আগস্ট রাতে ইতালীর উপকূলে ভূমধ্যসাগরে প্রায় ৫’শ অভিবাসী নিয়ে একটি নৌকা ঢুবে যায়। এতে বিপুল সংখ্যক অভিবাসী মারা যায়। প্রায় ৪০জন অভিবাসীর মৃতদেহসহ কয়েকজনতে জীবত উদ্ধার করেছে ইতালির নৌবাহিনী। ভূমধ্যসাগরে ডুবে যাওয়া নৌকার যাত্রী ছিলেন পেকুয়া উপজেলার সদর ইউনিয়নের সাবেক গুলদি গ্রামের হাজী আবদু ছাত্তারের পুত্র লিবিয়া প্রবাসী মো. মুবিন (২২)। সে গত আড়াই বছর পূর্বে কাজের সন্ধানে বৈধভাবে লিবিয়া পাড়ি জমিয়েছিল।